[{"text_idx": "#000000", "text": "EGEA-Tartu on punt entusiastlikke ja sa\u0308ravaid tudengeid Tartu U\u0308likoolist, keda u\u0308hendab u\u0308ks \u2013 huvi geograafia vastu."}, {"text_idx": "#000001", "text": "1989. aastal loodud organisatsioon tegutses algselt hoopis TU\u0308NGK-i ehk Tartu U\u0308likooli Noorgeograafide Klubi nime all. Peatselt aga vo\u0303eti kasutusse lu\u0308hend EGEA, mis tuleneb nimest European Geography Association for students and young geographers. Kuna see koondab endas allu\u0308ksusi u\u0308le Euroopa (Maltast Ouluni), on kujunenud tihe suhtlusvo\u0303rgustik, mis vo\u0303imaldab meie liikmetel odavalt ringi ra\u0308nnata ja kohtuda geograafidega u\u0308le ilma!"}, {"text_idx": "#000002", "text": "Tahame murda seda mu\u0308u\u0308ti, mille ja\u0308rgi geograafid on ainult kivimi- ja mullauurijad vo\u0303i o\u0303petajad \u2013 teame, mis vo\u0303imalusi geograafiaharidus pakub ja meie liikmed annavad oma panuse, et see teadmine jo\u0303uaks u\u0308likoolist va\u0308ljapoole."}, {"text_idx": "#000003", "text": "Ka\u0308ivad koolist kooli, messilt messile ja levitavad geograafia so\u0303na. Nii kuulevad o\u0303pilased, kuidas geograafid planeerivad linnu, loovad geoinfosu\u0308steeme, koostavad kaarte, to\u0308o\u0308tlevad geograafilise andmeid, mo\u0303o\u0303davad maad, loovad mudeleid ja rekonstruktsioone ning ka\u0308ivad ekspeditsioonidel dz\u030cunglist poolusteni."}, {"text_idx": "#000004", "text": "Nemad vastutavad nii liikmete mo\u0303nusate koosviibimiste kui ka va\u0308ljapoole suunatud u\u0308rituste eest. Geograafide reisiklubid on juba teada-tuntud, aga traditsiooniks on saanud veredoonorlusu\u0308ritus, millega to\u0303mbame ta\u0308helepanu ka teistele teemadele!"}, {"text_idx": "#000005", "text": "Hoolitsevad meie kajastuse eest nii sotsiaalmeedias kui ka blogis, kus vo\u0303ib igasugu huvitavatest tegemistest lugeda. Kuidas muidu kuuleks edukatest geograafiavilistlastest, kes ka\u0308ivad Norra kohal aerofotosid pildistamas!"}, {"text_idx": "#000006", "text": "Meie punt on parajalt segane seltskond: kes orienteerub la\u0308bi Maarjamaa tihnikute, kes tantsib-laulab-ma\u0308ngib pilli vo\u0303i otsustame hoopis u\u0308heskoos talvel Emajo\u0303ele telkima minna. Selle ja\u0308rgi tunneb u\u0308he EGEAlase a\u0308ra ku\u0308ll \u2013 kes palju teeb, see palju jo\u0303uab!"}, {"text_idx": "#000008", "text": "To\u0303sta geograafiaalast teadlikkust u\u0308hiskonnas, u\u0308hendada noorgeograafe erialast arengut toetavate tegevuste kaudu ja anda klubi liikmetele vo\u0303imalus mitteformaalseks o\u0303ppimiseks meeskonnato\u0308o\u0308- ja juhtimise kogemuse kaudu."}, {"text_idx": "#000010", "text": "EGEA hu\u0308u\u0308dlauseks on: Experience Geography, Explore Europe! See vo\u0303tab va\u0308ga ha\u0308sti kokku organisatsiooni olemuse, kuna korraldatavate u\u0308rituste seast vo\u0303ib osaleda nii teadussu\u0308mpoosiumil Bru\u0308sselis kui ka ma\u0308evallutusretkel Austrias! Lisaks on meile tu\u0308u\u0308piline organiseerida omavahel vahetusi. Mis vo\u0303iks olla veel parem viis mo\u0303ne riigiga tutvumiseks kui mitte kohaliku geograafi pilgu la\u0308bi? Tartu geograafid on aastate jooksul ku\u0308las ka\u0308inud EGEAlastel Helsingis, Kopenhaagenis, Kaliningradis, Mainzis, Groningenis, Krakowis, Valencias, Zagrebis, Turkus, Vilniuses, Augsburgis... ja nimekiri ja\u0308tkub!"}, {"text_idx": "#000011", "text": "EGEA entity\u2019d on jaotatud nelja regiooni: Euromed, East, West, North&Baltic. EGEA-Tartu kuulub va\u0308ikseimasse ehk Po\u0303hja- ja Balti riikide regiooni (N&B). Kord aastas organiseeritakse igas regioonis kongress, kus 5-6 pa\u0308eva jooksul toimuvad loengud, to\u0308o\u0308toad, koosolekud, ekskursioonid, matkad ja a\u0308gedad peod! Lisaks toimub ka aastakongress, mis sarnaneb eelmistele, kuid seal tuleb kokku u\u0308ldkoosolek (ehk esindajad ko\u0303ikidest liikmesorganisatsioonidest), kus kinnitatakse ko\u0303ik ta\u0308htsad ametipositsioonid ja\u0308rgnevaks aastaks."}]